open-index/open-wikipedia-markdown huggingface dataset:
Bad Aussee (politička ekspozitura)

**Politička ekspozitura Bad Aussee** se sastojala od 5 općina. Od toga je bio jedan grada i jedna općina sa statusom *Markt*. Broj stanovnika u pojedinoj općini nalazi se u zagradi. Do 1. januara 2012. godine u okrugu Liezen su bile dvije političke ekspoziture: Bad Aussee i Gröbming. Odlukom Vlade Štajerske, se politička ekspozitura Bad Aussee ukida i upravno pripaja okrugu Liezen.

## Reference 
## Vanjski linkovi 
Kategorija:Bivši okruzi Štajerske
Dragan Čović

**Dragan Čović** (rođen 20. augusta 1956) je bosanskohercegovački i hrvatski političar. Predsjednik je HDZ BiH i bivši hrvatski član Predsjedništva Bosne i Hercegovine od 2014. do 2018. Od 2002. do 2005. također je bio član Predsjedništva BiH.

## Biografija
Završio je osnovnu i srednju tehničku školu mašinskog usmjerenja u Mostaru. Po završetku srednje škole upisuje se na Mašinski fakultet u Mostaru, koji završava 1979, stekavši zvanje diplomiranog inženjera mašinstva. Nakon završetka studija, 1980. godine zapošljava se u preduzeću SOKO Mostar i postaje direktor. Tokom 1994. angažiran je u zvanju višeg asistenta na predmetu "Ekonomika i organizacija proizvodnje" na Mašinskom fakultetu Univerziteta u Mostaru, a 1996. izabran je za docenta na predmetu "Razvoj proizvodnih sistema" na istom fakultetu. Vanredni profesor postao je 2000, a 2004. izabran je u zvanje redovnog profesora na Univerzitetu u Mostaru. Od 2002. na Ekonomskom fakultetu u Mostaru također predaje na redovnom i postdiplomskom studiju. Od 2007. na Filozofskom fakultetu u Mostaru predaje predmet "Upravljanje ljudskim resursima".

### Politički angažman
Od 1998. do 2001. bio je zamjenik premijera i ministar finansija u Vladi Federacije BiH. Na Općim izborima 2002. izabran je za člana Predsjedništva BiH. U međuvremenu Čović je optužen za zloupotrebu položaja, a ta ista optužnica potvrđena je 2005. Iste godine smijenio ga je Visoki predstavnik Paddy Ashdown jer je njegova optužnica stvarala loš utjecaj na predstavljanje Bosne i Hercegovine. U Predsjedništvu ga je zamijenio Ivo Miro Jović, ali se njegov politički život otad nastavlja u svojstvu predsjednika HDZ BiH.

U novembru 2006. nepravomoćno je osuđen na 5 godina zatvora jer je kompaniju "Lijanovići" oslobodio plaćanja poreza na uvoz mesa. U junu 2008. Apelaciono vijeće Suda BiH odbacilo je optužbu zbog nenadležnosti Suda BiH. Čović ponovo završava pred sudom 2009. zbog optužbe da je donosio odluke o utrošku sredstava za kupovinu stanova određenim osobama.

Na Općim izborima 2014. kao član Hrvatske demokratske zajednice Bosne i Hercegovine (HDZ BiH), s osvojenih 52,20 % glasova izabran je za člana Predsjedništva BiH.

## Reference
## Vanjski linkovi
*

Kategorija:Rođeni 1956.
Kategorija:Živi ljudi
Kategorija:Biografije, Mostar
Kategorija:Bosanskohercegovački političari
Kategorija:Političari Hrvatske demokratske zajednice Bosne i Hercegovine
Kategorija:Političari Federacije Bosne i Hercegovine
Kategorija:Osumnjičeni kriminalci
Kategorija:Bivši studenti Univerziteta u Mostaru
Sarajevski dani poezije

Međunarodna književna manifestacija **Sarajevski dani poezije** je započela svoje postojanje 1962. godine. 
Učešće i uključivanje autora, ne samo iz BiH i susjednih zemalja nego i iz zemalja širom svijeta je dokaz međunarodnog značaja ovog višednevnog događaja. 
U sklopu "Sarajevskih dana poezije", Društvo pisaca Bosne i Hercegovine svake godine dodjeljuje nagradu pod nazivom "Bosanski stećak".
Cilj ove manifestacije je očuvanje i unaprjeđenje književnoestetskih i književnoetičkih standarda pisane riječi u Bosni i Hercegovini.

Kategorija:Poezija
Kategorija:Kultura u Sarajevu
Grb općine Tuzla

thumb|desno|200px|Grb Grada Tuzla

## O postanku i značenju grba
Amblem, odnosno grb, Grada Tuzle predstavlja polje okruženo trakom koja simbolično predstavlja gradski zid, a koji je svojevremeno u vidu potkovice opkoljavao tuzlansku čaršiju. Traka je presavijena na četiri mjesta, što smibolizuje četiri kapije, kroz koje se ulazilo i izlazilo iz grada.
Na traci su ispisani raniji nazivi Tuzle: Salines - iz doba Rimljana, Soli iz vremena bosanskih vladara, Memlehai-Zir - prva polovina i Tuz - druga polovina turskog perioda, kao i današnji, najuočljiviji, naziv Tuzla.
U sredini amblema je posuda za proizvodnju soli, koja označava vjekovnu proizvodnju te sirovine u ovom gradu. Nad posudom je gradska kapija - uvijek otvorena za sve dobronamjernike. Dalje, na dnu amblema (grba), je godina 950., kada se u djelima grčkog historičara Konstantina Porfirogeneta prvi put spominje ovo naselje.

Autor grba je Dragiša Trifković iz Tuzle.

Kategorija:Grbovi gradova Bosne i Hercegovine
Kategorija:Tuzla
Dragiša Trifković

**Dragiša Trifković** (Tuzla 7. 4. 1912. - 8. 9. 2000. Tuzla), bio je jugoslavenski i bosanskohercegovački pedagog, vajar, grafičar i likovni umjetnik. 
## Biografija i karijera 
thumb|Dragiša Trifković - Mitraljezac, bronza, 1961.
U Tuzli je završio osnovnu i građansku školu, a od 1936. pohađa Državnu umjetničku školu u Beogradu, u klasi profesora Petra Palavićinija. Slikanjem i vajanjem bavi se od najmlađih dana, u početku kod oca soboslikara, a kasnije kod kipara Franje Ledera. Početak Drugog svjetskog rata dočekuje u Tuzli, gdje sa bratom Boškom ilegalno radi u NOP-u, a zatim u Beogradu. Od 1944. radi u Propagandnom odsjeku za kulturu i umjetnost u Tuzli, koji su vodili akademski slikari Ismet Mujezinović i Vojo Dimitrijević, a tu su radili i akademski kipari Franjo Leder i Anto Matković. Svoj radni vijek Dragiša Trifković provodi u Tuzli, gdje se pored vajarstva bavi i pedagoškim radom. Bio je nastavnik likovnog obrazovanja u Gimnaziji, Učiteljskoj školi i Osmogodišnjoj školi "Aleksa Šantić". Nakon otvaranja izložbenog paviljona u Tuzli (kasnije Međunarodna galerija portreta) bio je njegov prvi direktor. Sa ovog radnog mjesta odlazi u penziju. Tvorac je grba grada Tuzle. Također, po njegovoj ideji, zajedno sa Ahmetom Šehićem (koji je uradio reljef) i Salihom Žunićem (makete objekata). Površina makete je 9 m2,  čija izrada je trajala nekoliko mjeseci. Trifković je bio pasionirani  kolekcionar različite foto–dokumentacije i pisane građe iz prošlosti Tuzle i njene okoline. Ona mu je poslužila da napiše i objavi seriju od pet knjiga pod nazivom "Tuzlanski vremeplov". Autor je velikog broja vajarskih radova, reljefa, statua, poprsja, spomenika, bisti i plaketa. Mnogi spomenici, čiji je autor, nalaze se u Tuzli i drugim mjestima tuzlanske regije. Izbijanje rata u Bosni i Hercegovini aprila 1992. dočekao je van Tuzle.  
Vajarska tehnika mu je bila modeliranje u glini i izlivanje pomoću gipsanog kalupa u model. Više modela izliveno je u patinirani gips ili u bronzu.
Uz posredovanje i pomoć Međunarodnog crvenog krsta vraća se u rodni grad. Po povratku kući nastavlja sa aktivnim radom. Godine 1996. s tri vajarska rada, učestvuje na jubilarnoj likovnoj izložbi Udruženja likovnih umjetnika Bosne i Hercegovine u Sarajevu i izložbama Udruženja likovnih umjetnika Tuzlanskog kantona 1996. i 1997. 
Tokom svoje dugogodišnje karijere izlagao je na 17 samostalnih i više od 50 kolektivnih izložbi u Bosni i Hercegovini, bivšoj Jugoslaviji i inostranstvu. Učestvovao je na šest velikih saveznih - jugoslovenskih izložbi (1962, 1966, 1971, 1975, 1976 i 1981).
Zadnjih godina života izlagao je sa umjetnicima iz Tuzle na kolektivnim izložbama u Francuskoj, Češkoj i rodnoj Tuzli.

Za svoje dugogodišnje stvaralaštvo i aktivan rad na polju likovne umjetnosti, kulture i prosvjete dobitnik je niza različitih društvenih priznanja i nagrada. Umro je u 8. septembra 2000. u Tuzli. 

## Reference 
## Vanjski linkovi 
Kategorija:Biografije, Tuzla
Kategorija:Rođeni 1912.
Kategorija:Umrli 2000.
Kategorija:Jugoslavenski kipari
Kategorija:Bosanskohercegovački kipari
Wallaceova linija

mini|300px|Položaj Wallaceove linije
**Wallaceova linija** je zamišljena linija koja radvaja azijsku floru i faunu od australijske.  
Ova linija prolazi kroz Indoneziju, i to tako da na sjeverozapadu prolazi između indonezijskih ostrva Borneo i Sulawesi i prostire se dalje prema jugozapadu gdje prolazi kroz Lombačko more uz, tj. između ostrva Bali i Lombok. Ime je dobila po engleskom biologu i antropologu Alfred Russel Wallaceu, koji je ova ostrva istraživao tokom svog naučnog putovanja kroz Istočnu Indiju u drugoj polovini 19. vijeka. Antonio Pigafetta je također zabilježio biološke kontraste između Filipina i Maluku Ostrva a koji se nalaze na suprotnim stranama Wallaceova linije 1521. godine, za vrijeme nastavka putovanja nakon što je Ferdinand Magellan ubijen na Mactanu, na Filipinima. Pa i pored ovih uočenih raznolikosti biljnog i životinjskog svijeta na relativno malom prostoru, prvi naučnik koji je 1857. godine ukazao na postojanje ove razdjelnice bio je engleski zoolog Philip Lutley Sclater.
Wallaceova linija razdvaja zapadni dio u kojem preovladavaju biljne i životinjske vrste karakteristične za područje Azije i istočni dio koji se još naziva i *Wallacea* a u kojem se nalazi mješavina azijskih i australijskih biljnih i životinjskih vrsta. Područje *Wallacea* je vrlo zanimljivo i raznoliko. Morski i kopneni dio Wallacea je površine oko 346.000&nbsp;km2 i tu se nalazi veliki broj endemskih vrsta dok je veliki broj i biljnih i životinjskih vrsta ugrožen. Zanimljivo je da veliki broj različitih vrsta ptica ptica ne prelazi iz jednog u drugo područje uprkos malom rastojanju na pojedinim mjestima između područja koja dijeli Wallaceova linija. Također su i sisari dosljedni svom staništu i ne prelaze ovu liniju izuzev pojedinih vrsta šišmiša koji s mogu pronaći sa obe strane zamišljene linije. Druge biljne i životinjske vrste pokazuju različite karakteristike ali je ukupan broj vrsta koje pokazuju ovu dosljednost veoma izražen i upečatljiv. Flora ne slijedi Wallaceovu liniju u istoj mjeri kao i fauna.

## Također pogledajte 
* Australija (kontinent)

## Literatura
* Alfred Russel Wallace: *Die geographische Verbreitung der Thiere* (Geografska rasprostranjenost životinja). Dresden, 1876.
* Gustaf de Lattin: *Grundriss der Zoogeographie* (Osnove zoogeografije). G. Fischer, Stuttgart, 1967.

## References
## Vanjski linkovi
*Mapa Wallacea, Weberova i Lydekkerova linija
*Wallacea - tranziciona zone između Azije i Australije
*Pleistocene Sea Level Maps 

Kategorija:Biogeografija
Kategorija:Ekoregije u Indoneziji
Kategorija:Celebesko more
Južni univerzitet Čilea

**Universidad Austral de Chile** (**UACh**) jeste čileanski istraživački univerzitet sa sjedištem u Valdiviu iako se pojedine institucije ovog univerziteta nalaze i u Puerto Monttu. Osnovan je dekretom 7. septembra 1954. i predstavlja jedan od 8 prvobitnih univerziteta Čilea.
Predstavlja neprofitnu korporaciju u privatnom vlasništvu iako ga u znatnoj mjeri finansira država.

## Historija 
mini|desno|200px|Ulaz u botanički vrt univerziteta
Historija univerziteta datira još od 1942. godine kada je formirano društvo *Sociedad de Amigos del Arte* u gradu Valdivia sa ciljem promocije kulture. Jedan od glavnih ciljeva društva je bilo osnivanje univerziteta u gradu. Ideja o osnivanju univerziteta je predstavljena nacionalnom kongresu 1950. od strane senatora iz Valdivia, Carlosa Acharán Pérez de Arcea.

Na sastanku održanom 16. februara 1954. pristalice osnivanja univerziteta formirale su odbor a za predsjednika je proglašen Eduardo Morales Miranda. Inicijalni fond za osnivanje univerziteta je zavisio od donacije privatnih osoba, uključujući i neke industrijske biznismene. Nakon što je univerzitet osnovan dekretom 7. septembra 1954. godine, predsjednik Čilea, Carlos Ibáñez del Campo je svečano otvorio univerzitet 12. marta 1955. godine.

Prvi studijski programi osnovani na univerzitetu su bili studiji: likovne umjetnosti, agronomije, šumarstva i veterine pri čemu je svaki studij formiran kao zaseban fakultet.

## Ranking 
Prema Quacquarelli Symondsu u 2011. godini univerzitet je bio rangiran kao 30. među univerzitetima Latinske Amerike, kao 5. čileanski i 2. po redu univerzitet sa sjedištem izvan glavnog grada Čilea, Santiago de Chilea.

## Također pogledajte 
* Spisak univerziteta u Čileu

## Reference 
## Vanjski linkovi 
* Zvanična stranica 

Kategorija:Obrazovne institucije osnovane 1954.
Centralna banka Azerbejdžana

**Centralna banka Azerbejdžana** () je centralna banka Azerbejdžana, koja se nalazi u gradu Baku. Centralna banka Azerbejdžana je osnovana 11. februara 1992.

Centralna banka Azerbejdžana održava obostrane relacije sa sljedećim institucijama:
* Međunarodni monetarni fond
* Svjetska banka
* Evropska banka za rekonstrukciju i razvoj
* Azijska razvojna banka

## Također pogledajte 
* Ekonomija Azerbejdžana
* Azerbejdžanski manat

## Reference 
## Vanjski linkovi 
* Centralna banka Azerbejdžana  (azerbejdžanski jezik) (engleski jezik)

Azerbejdžan
Kategorija:Banke u Azerbejdžanu
Kategorija:Ekonomija Azerbejdžana
Alfred James Lotka

**Alfred James Lotka** je rođen 2. marta 1880. godine u Lavovu, Austro-ugarska (danas Ukrajina), od roditelja Jacques i Marie (Doebely) Lotka. Odrastao je u Francuskoj, gdje je stekao diplomu inženjera 1901. godine na Univerzitetu Birmingham.
1902. godine je došao u SAD-e, te je narednih šest godina radio kao asistent hemičar u General Chemical Company. 
Tokom svoje karijere, Lotka je napisao više od stotinu naučnih radova, objavljenih u akademskim i tehničkim časopisima, kao i popularnim časopisima, u Sjedinjenim Američkim Državama i inostranstvu. Umro je 5. decembra 1949. u Red Bank, New Jerseyu.

## Također pogledajte 
* Lotkin zakon

## Vanjski linkovi 
* http://arks.princeton.edu/ark:/88435/nv935285j
* http://www.jehps.net/juin2008/Veron.pdf

Kategorija:Američki statističari
Kategorija:Amerikanci porijeklom iz Austrije
Kategorija:Amerikanci porijeklom iz Poljske
Kategorija:Biografije, Lavov
Kategorija:Rođeni 1880.
Kategorija:Umrli 1949.
Hard Candy

***Hard Candy*** je jedanaesti studijski album američke pop-pjevačice Madonne izdan 2008. godine u izdanju diskografske kuće Warner Bros.

## Lista pjesama 
# "Candy Shop"
# "4 Minutes"
# "Give It 2 Me"
# "Heartbeat"
# "Miles Away"
# "She's Not Me"
# "Incredible"
# "Beat Goes On"
# "Dance 2night"
# "Spanish Lesson"
# "Devil Wouldn't Recognize You"
# "Voices"

## Vanjski linkovi 
* Službena stranica Madonne

Kategorija:Albumi iz 2008.
Kategorija:Albumi Madonne
Svjetsko prvenstvo u skijaškim letovima 2012.

[mini|desno|250px|Potvrđivanje Vikersunda za domaćina SP-a u ski-letovima 2012. na kongresu *[FIS*-a u Cape Townu 2008.]]

**Svjetsko prvenstvo u skijaškim letovima 2012.** održano je u norveškom Vikersundu od 23. do 26. februara. Vikersund je bio domaćin SP-a još 3 puta: 1977, 1990. i 2000. Organizatori su imali dosta problema s vjetrom, pa su održane samo 2 serije.

## Događaji prije prvenstva 
mini|desno|200px|Slijeva: Velta (srebro), Kranjec (zlato) i Koch (bronza) - pojedinačno
Letaonica je renovirana tokom 2010. godine. Ovaj proces započet je nakon sezone 2008/09. i rezultirao je produženjem letaonice Vikersundbakken na 225 m, čime je postala najduža letaonica na svijetu. Planirani troškovi renovacije iznosili su 80 miliona kruna (10 miliona €). U troškove su uključeni novi toranj za sudije, žičara, prostor za gledaoce i zaštitne mreže, koje skakače/letače štite od naleta vjetra.

Radovi su počeli na mjestu stare letaonice, koja je srušena 2009. godine. U odnosu na nju, nova je podešena za nekoliko stepeni i ukopana 6 m u zemlju, kako bi se izbjegli problemi s vjetrom. Istek (zaustavni dio) podignut je za 6 m kako bi bio u istom nivou s ostalim skakaonicama u Vikersundu.

Prvo takmičenje u ski-letovima u Vikersundu održano je 1966, a letaonica je otada nekoliko puta prepravljana (prije ovoga, prepravljana je za SP 2000).

## Pojedinačno 
24-25. februara 2012.

## Ekipno 
26. februara 2012.

## Medalje po državama 
## Reference 
## Vanjski linkovi 
* Službena stranica , , 

2012.
Kategorija:2012. u skijaškim skokovima
Kategorija:2012. u Norveškoj
2012.
Kategorija:Skijaški skokovi u Norveškoj
Radijalne klipne pumpe

Radijalnu klipnu pumpu čini više cilindara koji su postavljeni radijalno, čije se ose sijeku u istoj tačci, i sve ose nalaze u jednoj ravni.
Pumpa ima više cilindara sa klipovima koji su postavljeni radijalno, a klipovi se okreću oscilatorno-translatorno u odnosu na cilindarski blok i obrtno u odnosu na kućište. Obično je broj klipova neparan (5, 7 ili 9 ) zbog uravnoteženja
Obrtanjem ulaznog kola obrće se cilindarski blok. Pošto je osa cilindarskog bloka ekscentrično postavljena u odnosu na kućišta klipovi se kreću pravolinijski oscilatorno. Pri kretanju u gornjoj polovini kruga klipovi uvlače radnu tečnost iz usisa, a u donjoj polovini je potiskuju kroz potis.
Ove pumpe nisu samousisavajuće, pa stoga imaju poseban rezervoar kako bi se obezbijedio dovoljan pritisak tečnosti.

## Podjela 
Postoje dvije vrste radijalnih pumpi: pumpa sa rotorom i pumpa sa ekscentrom.

## Osobine 
Ove klipne pumpe rade sa vrlo visokim pritiscima (maksimalno 1000 bara), te imaju snagu do 3000&nbsp;kW. Pogodne su zbog niskog nivoa buke i zbog toga što nisu osjetljive na nečistoće. Garantuju dug radni vijek i visoku pozdanost u radu. Osim toga, postoji mogućnost regulisanja protoka promjenom ekscentriteta. U poređenju sa aksijalnim klipnim pumpama, radijalne klipne pumpe su većih dimenzija zbog radijalnog rasporeda klipova.

Koriste se za rad u teškim uslovima (npr. hidrauličkim sistemima presa). Mogu se koristiti u proizvodnji energije.

## Reference 
## Vanjski linkovi 
* http://www.pomorci.com/Skole/Brodomasinstvo/Hidraulika%20i%20pneumatika%20II.pdf 

Kategorija:Pumpe
Marussia F1 Team

**Marussia F1 Team** prvobitno osnovan kao **Virgin Racing** 2010. pa dijelom preuzet od ruskog proizvođača brzih automobila Marussija 2011, te nazvan Marussia F1 Team jest bivši konstruktor i tim koji se takmičio u prvenstvu Formule 1. Prvu utrku su odvezli u sezoni 2010. 

Tim je zatvorio svoja vrata još za vrijeme trajanja sezone 2014. samo mjesec dana kasnije od stravične nesreće njihovog vozača Julesa Bianchija na Velikoj nagradi Japana.

## Rezultati u Formuli 1
## Vanjski linkovi 
* statsf1.com - statistika Marussia F1

Kategorija:Konstruktori Formule 1
Kategorija:Ruski konstruktori Formule 1
María de Villota

**María de Villota Comba** (Madrid, 13. januar 1980 - Sevilla, 11. oktobar 2013) je španska vozačica.U martu 2012. ona je uspjela da postanem vozač za testiranje u Formuli 1 za Marussije, ali pretrpjela ozbiljne nesreće tokom testa na aerodromu u Duxford 3. July 2012. koji je stavio tačku na svoju karijeru, sa gubitkom njegovog desnog oka.
On je pronađen mrtav na 11. oktobar 2013. u hotelu u Sevilji, čini se da je smrt zbog prirodnih uzroka.

## Sažetak karijere 
## Značajna objavljeni radovi 
* *La vida es un regalo* ("Life Is a Gift", 2013) 

## Reference 
Kategorija:Biografije, Madrid
Kategorija:Rođeni 1980.
Kategorija:Umrli 2013.
Digi TV

**Digi TV** je usluga digitalne satelitske televizije (DTH - direct to home), rumunske kompanije RCS&RDS. Usluga DIGI TV je dostupna u nekoliko država srednje i jugoistočne Evrope i to u Rumuniji, Mađarskoj, Sloveniji,  Češkoj Republici i Srbiji.
Najveća je satelitska i kabelska kompanija u Rumuniji.

## Dostupnost 
* Rumunija – od decembra 2004.
* Mađarska – od februara 2006.
* Češka Republika – od augusta 2006.
* Srbija – od novembra 2006.
*Slovenija - od decembra 2007.

## Emitiranje i kodiranje 
Digi TV svoj program emituje sa satelita  Thor 6 i Intelsat 10-02, pozicioniranih na orbitalnoj poziciji od 0,8° i 1° zapadno. Kanali su kodirani u Nagravision 3 sistemu kodiranja.

## Vlastiti DIGI TV kanali
* Digi 24 – kablovski informativni kanal
* FILM NOW – filmski kanal
* Digi Sport 1 Rumunski sportski kanal
* Digi Sport 2 Rumunski sportski kanal
* Digi Sport 3 Rumunski sportski kanal
* Digi Sport 4 Rumunski sportski kanal
* Digi World – dokumentarni kanal
* Digi Life – dokumentarni kanal
* Digi Animal World – dokumentarni kanal
* UTV – muzički kanall

## Lista kanala za tržište Rumunije
## Lista kanala za tržište Mađarske
## Lista kanala za tržište Češke Republike
## Lista kanala za tržište Srbije i Slovenije
## Reference 
## Vanjski linkovi 
* Digi Tv Europe
* Digi Tv Rumunija 
* Digi Tv Mađarska
* Digi Tv Slovačka
* Digi Tv Češka Republika
* Digi Tv Srbija 
* Digi Tv Hrvatska

Kategorija:Televizija
Kategorija:Televizija u Rumuniji
Kategorija:Kompanije u Rumuniji
West Island (Kokosova ostrva)

**West Island** je glavni grad Kokosovih ostrva. Broj stanovnika je otprilike 120. To je manje naseljeno, od dva nastanjena ostrva (drugo je Island). Bilo je dio Clunies-Ross plantaže, i avio pista je ovdje sagrađena tokom Drugog svjetskog rata. Pored svih vladinih zgrada, ovdje je i aerodrom, glavna prodavaonica, i smještaj za turiste.

Zapadno ostrvo je bilo dio plantaže Clunies-Ross i ovdje je tokom Drugog svjetskog rata izgrađena pista. Kao i sve državne zgrade, sadrži aerodrom, prodavnicu i turistički smještaj. U novembru 2013. otkriveno je da Australijska uprava za signale upravlja prislušnom stanicom na Zapadnom ostrvu.

## Obrazovanje 
Srednja škola Kokosovih ostrva upravlja osnovnim i srednjim kampusom na Zapadnom ostrvu. Većina studenata tog kampusa potiče sa australskog kontinenta.
## Popis baštine 
* Morea Close: Upravna zgrada Forecourt
* Air Force Road: Direction Island Houses
* Qantas Close: Zgrada Vlade 
* Sydney Highway: Qantas Huts
* RAAF memorijal
* Air Force Road: Rezidencije tipa 2 
* William Keeling Crescent: Okruženje kuća tipa T 
* Orion Close: West Island Elevated Houses
* Air Force Road: West Island Housing Precinct
* Alexander ulica: džamija Zapadnog ostrva 
## Reference 
## Vanjski linkovi 
* www.cocos-tourism.cc Turizam na Kokosovim ostrvima 
*http://www.regional.gov.au/territories/Cocos_Keeling/traveller_info.aspx
* http://www.abc.net.au/news/topic/west-island-cocos-keeling-islands-6799

Kategorija:Kokosova ostrva
HRT F112

## Tehnički podaci 
***Šasija**: *HRT* Karbonskim vlaknima
*Prednji ovjes: *Pushrod* sustava
*Stražnji ovjes: *Pullrod* sustava
*Šokovi: *Penske* linearni hidraulički
*Elektronika: MES (McLaren Electronic Systems)
*Gume : 13" (Pirelli *P Zero* - Pirelli *Cinturato*)
*Kočnice : *AP Racing* diskovi i čeljusti.
***Motor**: Cosworth *CA2012*
*Ukupna kubikaža: 2400&nbsp;cm3 V8
*Broj cilindara: 8
*Broj ventila: 32
*Težina motora: 95&nbsp;kg
*V Kut: 90°
*RPM: 18,000 obr/min
*Gorivo : *Esso*
***Mjenjač** : *Williams* ("Quick-Shift" 7+R)
***Veličina**:
**Ukupna dužina: 5000mm
**Ukupna visina: 950mm
**Ukupna težina bolida : 640&nbsp;kg (sa vozači, kamere i balast)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*HRT F112

Kategorija:Bolidi Formule 1 – sezona 2012.
Marussia MR01

**Marussia MR01** je Formula 1 automobil dizajniran od strane Nikolay Fomenko i Pat Symonds za Marussia da se natječu u Formula 1 - sezona 2012. To će biti vođen Timo Glock i debitant Charles Pic.

Automobil je predstavljen 5. marta 2012. na Silverstone staza.

## Tehnički podaci 
***Šasija**: Karbonskim vlaknima i Zylon
**Prednji ovjes: *Pushrod* sustava
**Stražnji ovjes: *Pullrod* sustava
**Amortizeri: *Penske*
**Kvačilo: *AP Racing*
**Kočnice: *AP Racing* i *Hitco* karbon diskovi
**Točkovi: *BBS* 13"
**Gume :  Pirelli *P Zero* - Pirelli *Cinturato*
**Elektronika: McLaren Electronics Standard ECU
**Baterije: *Braille*
***Motor**:
**Oznaca: Cosworth *CA2012*
**Ukupna kubikaža: 2,400
**Broj cilindara: 8
**Broj ventila: 32
**Težina motora: 95&nbsp;kg
**Tip: 90°, V8
**obr/min: 18,000
**Gorivo: BP Castrol
**Maziva: BP Castrol
***Mjenjač** : *Marussia Xtrac* 7-stepeni poluautomatski i hod unazad
***Dimenzije**:
**Dužina: 5,200 mm
**Širina: 1,800 mm
**Međuosovinsko rastojanje: 3,300 mm
**Ukupna težina bolida : 640&nbsp;kg (sa vodom, maziva i vozač)

## Potpuni spisak rezultata u Formuli 1
(Legenda) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*Marussia MR01

Kategorija:Bolidi Formule 1 – sezona 2012.
Mujaga Komadina

**Mujaga Komadina** (pravim imenom **Mustafa**) bio je poslovna i politička ličnost iz Mostara.

## Biografija 
Rođen je u Husein-hodžinoj mahali u Mostaru (današnja Carina). Njegov otac Omer-aga bio je sarač, a osim Mujage, imao je još tri sina i jednu kćer. Obrazovanje je stekao u mektebu i medresi i tečno je govorio turski i njemački jezik. Volio je čitati i posjedovao je veliku biblioteku, koja se većinom sastojala od djela na turskom jeziku.

Bio je uspješan poslovni čovjek i povremeno je nudio da finansira određene projekte vlastitim sredstvima. Bio je jedan od osnivača Dobrovoljne vatrogasne jedinice (1885), u koju je uložio 50 forinti.

## Javni funkcioner 
Vijećnik Gradskog vijeća Mostara bio je od 1893, a gradonačelnik Mostara od 1909. do 1918, u posljednjoj deceniji austro-ugarskog perioda. Za njegovog mandata u Mostaru je izgrađeno više građevina evropskog stila i Mostar je počeo ličiti na srednjoevropske gradove.

Najprije je 1903. godine dao izgraditi džamiju u Gornjoj Drežnici, ženski mekteb u Brankovcu i trospratnicu na Glavnoj ulici, u kojoj je do rata bila smještena Skupština opštine Mostar. Zatim je 1906. dao izgraditi zgradu suda, koja je bila njegovo vlasništvo, 1912. izgrađena je gradska elektrana i na gradskim ulicama 630 lampi zamijenilo je fenjere. Godine 1913. izgrađen je Lučki most, u čijoj je neposrednoj blizini smještena škola, a koji je tadašnje Gradsko vijeće Mostara nazvalo po Komadini zbog njegovih zasluga u gradnji mosta. Sljedeće godine izgrađeno je gradsko kupatilo – Banja, 1917. izgrađen je Carinski most, zatim zgrada Gimnazije, privatna rezidencija na Stefanijinom šetalištu te niz drugih građevina.

### Gradska banja 
Na kraju osmanske vladavine nad Bosnom i Hercegovinom Mostar je imao dva javna kupatila (hamama). Komadina je bio oduševljen kupatilom koje je vidio u Budimpešti i u maju 1911. predložio je projekt izgradnje kupatila. Nacrt je izradio Miroslav Loose, tadašnji upravnik gradskog vodovoda. Na Komadininu preporuku Gradsko vijeće poslalo je Loosea u inozemstvo da proučava javna kupatila. Gradska banja otvorena je 3. juna 1914, a, prema anegdoti, Komadina je okupljenim ljudima tom prilikom rekao: "Narode, evo ti banje. Ko ima para – bujrum; ko nema – eno mu Neretve."

## Smrt 
Posjetio je Italiju 7. aprila 1925, 29 dana prije smrti. Ukopan je u dvorištu Lakišića džamije na Ričini.

## Ostalo 
Od 29. aprila 2011. nekadašnja VII osnovna škola u mostarskom naselju Donja Mahala, nedaleko od Lučkog mosta, nosi ime Mujage Komadine.

Njegovo ime sačuvano je i u sevdalinci "Dvore gradi Komadina Mujo", čija je najpoznatija interpretacija onā Himze Polovine, također Mostarca.

Datoteka:Mujaga Komadina, Glasnik VIS-a (cropped).jpg|Mujaga Komadina ~1910.
Datoteka:Mujaga Komadina, SHS Propustnica 1921 (cropped).jpg|Mujaga Komadina ~1921.
Datoteka:Mezar Mujage Komadine.jpg|Mezar Mujage Komadine u dvorištu Lakišića džamije u Mostaru

## Reference 
## Vanjski linkovi 
* "Mustafa Komadina – gradonačelnik koji je promijenio lice Mostara", Alen Zečević, Al Jazeera Balkans, 14. 6. 2022.

Kategorija:Rođeni 1839.
Kategorija:Umrli 1925.
Kategorija:Biografije, Mostar
Kategorija:Gradonačelnici Mostara
Luger P08

**P08** ili **Luger P08** je bio prvi poluautomatski pištolj korišten od njemačke vojske. Konstrukcija je trajala od 1893. do 1908. godine kada je uveden u upotrebu kao zamjena za dotada korišten Reichsrevolver. 

## Funkcija sistema 
Konstruisan je kao moderan primjer pištolja sa zatvaračem u obliku koljena. Pri pucnju, zatvarač se sa cijevi vraća nekoliko milimetara unazad pri čemu se zatvarač oslobađa i putem zgloba se pomjera prema gore kako bi otvorio put za čahuru. Pri povratku prema naprijed, tjeran oprugom, zatvarač iz magazina kupi novi metak i gura ga u cijev. Za povratak unazad i izbacivanje ispaljene čahure se koristi suvišna (reakciona) energija metka pri paljenju.  U njemačkoj vojsci ga kao standardni pištolj nasljeđuje Walther P38.

## Reference 
## Također pogledajte 
* M1879 Reichsrevolver

## Vanjski linkovi 
* Pištolj P 08 na WaffenHQ.de
* koljenasti zatvarač
* Luger 08 u dijelovima 
* Maßtafeln zur Pistole 08 und langen Pistole 08

Kategorija:Oružje u Drugom svjetskom ratu
Kategorija:Pištolji
M1879 Reichsrevolver

**Reichsrevolver** ili **M1879 Reichsrevolver** (M79) je bio prilično zakašnjen odgovor njemačke vojske pri unifikaciji arsenala. Dok su sve druge vojske tog vremena imale unificirane arsenale ličnog oružja, Njemačka tek 1879. godine uvodi jednake revolvere za potrebe različitih dijelova oružanih snaga. Rezultat je bio revolver Modell 79, vrlo jednostavne izrade i sa jednostavnim mehanizmom. Osim toga, ovom revolveru je nedostajala mogućnost izbacivanja čahura od metaka putem ugrađenog sistema, što je kod drugih modela bilo već u to doba uobičajeno. 1883. godine dolazi do modifikacije ovog modela. Poboljšanja se nalaze u olakšavanju okvira i cijevi, te u smanjenju veličine. Ove promjene se naglašavaju novom identifikacijom kao *Modell 83* (M83). Iako zastario i već prevaziđene tehnike, ovaj revolver se zadržava u njemačkoj vojsci sve do 1908. godine, kada ga zamjenjuje Luger P08 poluautomatski pištolj.

## Reference
## Vanjski linkovi
* www.waffensammler-kuratorium.de: *Der Revolver ( Reichsrevolver ) M / 79*  
* www.waffensammler-kuratorium.de: *Der Revolver ( Reichsrevolver ) M / 83*  
* www.zollwaffen.de: *Der Reichsrevolver M/79 und M/83*  

Kategorija:Oružje u Drugom svjetskom ratu
Walther P38

**Walther P38** je pored Colta M1911 bio jedan od revolucionarnih koraka na području poluautomatskih pištolja. Nasuprot prethodniku Luger P08 u njemačkoj vojsci, ovaj pištolj se razlikovao u sistemu ali ne i u kalibru. Umjesto zglobastog zatvarača, Walther P38 je imao okretni zatvarač i aretiranu cijev, koja je danas standard u svim jačim kalibrima modernih pištolja. Poslije pucnja, zatvarač zajedno sa aretiranom cijevi kreće unazad do male kočnice pred samim magazinom. Tada cijev staje dok se zatvarač i dalje kreće unazad do izbacivača čahure. Pri povratku prema cijevi, zatvarač u hodu gura metak u cijev sa kojom se poslije malog kružnog pokreta žlijebom spaja. Pored svega, Walther P38 je bio prvi pištolj sa indikatorom za metak u cijevi te osiguračem koji je dozvoljavao otpuštanje opruge udarne igle bez opasnosti paljenja metka u cijevi. Ovo je omogućilo da se pištolj bez opasnosti može nositi sa metkom u cijevi, te da je pri potrebi istovremeno spreman za korištenje. Ovakve novine tog doba su današnji standard za oružje u službenoj upotrebi te su omogućile dugotrajnu upotrebu ovog pištolja.

Kao i konkurent Colt M1911, Walther se dugo vremena održava kao standardni pištolj jedne vojske. Poslije Drugog svjetskog rata, produkcija ovog pištolja se nastavlja od 1957 godine sa malim modifikacijama. Umjesto čelika, za okvir pištolja se korist duraluminijum te se time smanjuje težina za 160 g. Osim toga vrše se male izmjene i na kočnici i orozu te se ovoj varijanti daje nova vojna oznaka P1.

## Vanjski linkovi
* P38 na waffenHQ.de  
* P38 na waffeninfo.net 
* Walther P1 rastavljen 

## Reference
Kategorija:Oružje u Drugom svjetskom ratu
Kategorija:Pištolji
9 mm Parabellum

**9&nbsp;mm Parabellum** ili **9&nbsp;mm Luger** je jedan od standardnih kalibara za poluatomatske pištolje i automatsko oružje za blisku namjenu. Kao *9 x 19 mm* je također standardni kalibar NATO pakta.

## Historija
Na pritisak komisije za ispitivanje pištolja u fazi testiranja u kalibru 7,65&nbsp;mm Parabellum za jačim kalibrom sa većom učinkovitosti, Georg Luger započinje konstrukciju metka u kalibru 9&nbsp;mm Parabellum smanjivanjem čahure metka 7,65 Parabellum sa 21&nbsp;mm na 19&nbsp;mm i adaptacijom za zrno 9&nbsp;mm. Kao odgovor proizilazi danas najčešći kalibar za poluatomatske pištolje. Dodatak parabellum, od latinske izreke *Si vis pacem Parabellum* ("Ako hoćeš mir, spremaj se za rat"), je do tada bila telegramska adresa instituta za oružje u kojem je Luger radio (DWM).

## Reference 
## Vanjski linkovi 
* Waffeninfo.net
* WaffenHQ 

Kategorija:Oružje
Kategorija:Njemački izumi
Šadrvan

[mini|desno|250px|Šadrvan, [Aja Sofija, Istanbul]]

**Šadrvan** je vrsta javne česme koja se gradi u dvorištu džamija, medresa, tekija, karavan-saraja, hanova i u javnim kupatilima sa osnovnom svrhom da omogući istovremeno obredno umivanje većem broju ljudi ali i da djeluju dekorativno.

## Porijeklo šadrvana 
Šadrvani potiču iz Persije, a preko Arapa i Turaka su dospjeli i na Balkansko poluostrvo.

## Izgled šadrvana 
Osnovna karakteristika šadrvana je to što u osnovi imaju kameni bazen sa čijih strana se voda izliva kroz brojne česme pored kojih se često nalazi kameno postolje na kojem stoji osoba koja koristi česmu. Obično se u sredini bazena nalazi viši kameni stub niz koji često preko raznih ukrasa uz žubor teče voda. Krov šadrvana je u obliku kupole, prekriven olovom ili od kamenih ploča na šest ili osam voda.

## Šadrvani na Balkanskom poluostrvu 
Jedan od najpoznatijih šadrvana na Balkanskom poluostrvu se nalazi u Sarajevu u dvorištu Begove džamije, podignut na istom mjestu na kojem je Gazi Husrev-beg podigao šadrvan 1530. godine.

## Također pogledajte 
* Kraj tanahna šadrvana

## Reference 
Kategorija:Arhitektura
Poikilotermija

**Poikilotermnija** i **poikilotermnost** (grč. ποικίλος - *poikilos* = mnogostruki, mnogoliki + θερμός - *thermos* = toplota) ili (ponekad) i zastarjelo **hladnokrvne životinje** su fiziološko stanje životinja koje nemaju stalnu tjelesnu temperaturu, koja im zavisi od temperature okruženja.

Većina životinja su hladnokrvne. To su gotovo sve ribe, gmizavci, vodozemci, insekti i drugi beskičmenjaci. Biljke i drugi organizmi generalno su poikilotermni (iako postoje neke biljke koje bar u nekim organima mogu upravljati temperaturom). Suprotno tome, manje-više stalnu tjelesnu temperaturu imaju samo ptice i sisari (toplokrvne životinje).

Tjelesna temperatura poikilotermnih životinja najčešće odgovara temperaturi okoline. Pri nižoj temperaturi uglavnom su manje aktivne. Neke hladnokrvne životinje mogu svojim ponašanjem utjecati na temperaturu tijela. Tako mnogi gmizavci traže sunčana ili sjenovita mjesta, ovisno o tome da li žele podići ili sniziti svoju tjelesnu temperaturu. Insekti koji žive u velikim grupama, kao mravi, pčele, stršljeni ili termiti, zagrijavaju se podrhtavanjem mišića ili mahanjem krilima, odnosno poticanjem strujanja zraka omogućuju određeno hlađenje.

## Također pogledajte
*Homeotermija

## Reference
Kategorija:Fiziologija životinja
Kategorija:Termoregulacija
Begić

* Kasim Begić (* 1954)
* Tihomir Begić (* 1957, Posuški Gradac) 
* Mark Begić (* 1962) 
* Zoran "Zoka" Begić (* 1966, Mostar) 
* Aida Begić(-Zubčević) (* 1976, Sarajevo)
* Ana Begić (* 1979, Zagreb) 
* Vera Begić (* 1982, Rijeka) 
* Mirza Begić (* 1985)

## Također pogledajte 
* Beg

Kategorija:Bošnjačka prezimena
Ektotermija

[mini|[Kornjače *Pseudemys* (ovdje se griju) jesu ektotermne životinje.]]

**Ektotermima**, odnosno **ektotermnim organizmima** (grč. *εκτός* (*ektós*) = "vani", "izvana" i *θερμός* (*thermós*) = "toplina") nazivaju se u zoologiji životinje čiju tjelesnu temperaturu uslovljava okolina. Posljedica je da ti organizmi zavise od vanjskih izvora toplote i imaju relativno spor metabolizam. Npr., mnogi gmizavci reguliraju svoju tjelesnu toplinu sunčanjem. Preciznije, mnogi ektotermni organizmi su poikilotermni.

* Kod dubokomorskih riba tjelesna temperatura ovisi isključivo o temperaturi okoline. Na velikim dubinama voda ima uvijek jednaku nisku temperaturu (nepunih 4&nbsp;°C), pa i ribe koje tamo žive imaju uvijek jednaku temperaturu. Dakle, one su ektotermne, no istovremeno se svrstavaju i u homeotermne.
* Gotovo svi beskičmenjaci, kao i većina riba, vodozemaca i gmizavaca jesu ektotermni i, istovremeno, poikilotermni. Tjelesna temperatura zavisi im o temperaturi okoline, a u određenoj mjeri mogu je regulirati svojim ponašanjem (sunčanje, povlačenje u sjenu, promjena boje tijela). Zbog toga je kod ovih životinja potrošnja energije značajno manja nego kod endotermnih organizama.
* Neke životinje su u određenoj mjeri povremeno ektotermne, a povremeno endotermne. Tako neke zapravo ektotermne životinje u određenim prilikama mogu podići svoju tjelesnu temperaturu korištenjem metabolizma, npr., neki insekti za hladnih jutara da bi mogli poletjeti ili pitoni radi grijanja svojih jaja. Za podizanje tjelesne temperature koriste se podrhtavanjem mišića. S druge strane, neke ustvari endotermne životinje zbog uštede energije povremeno odustaju od metaboličke termoregulacije. Tako neki kolibriji koji žive na velikim nadmorskim visinama noću snižavaju tjelesnu temperaturu, a isto to rade i šišmiši u vrijeme zimskog sna.

## Reference 
Kategorija:Fiziologija životinja
Kategorija:Termoregulacija
Spisak NGC objekata

Ovdje je dat spisak objekata dalekog svemira iz Novog općeg kataloga. Ovaj astronomski katalog se sastoji od glavnih dijelova: klastera zvijezda, maglice i galaksije.

Spisak NGC objekata:

* Spisak NGC objekata (1–1000)
* Spisak NGC objekata (1001–2000)
* Spisak NGC objekata (2001–3000)
* Spisak NGC objekata (3001–4000)
* Spisak NGC objekata (4001–5000)
* Spisak NGC objekata (5001–6000)
* Spisak NGC objekata (6001–7000)
* Spisak NGC objekata (7001–7840)

## Zvijezde 
Neki objekti za koje se prvobitno smatralo da su objekti dubokog svemira i koji su navedeni u NGC-u, kasnije su se pokazali kao obične zvijezde, tako da se njihovo uključivanje u katalog sada smatra pogrešnim. Ova lista zvijezda zasniva se na verziji kataloga "NGC 2000.0", koja navodi zvijezde u svojim ispravkama,

## Također pogledajte 
* Spisak IC objekata

## Vanjski linkovi 
* The New General Catalogue Online – A website maintained by the NGC/IC Project.
* List of NGC objects @ SEDS 
* List of NGC objects @ The Electronic Sky

Kategorija:NGC objekti
Kategorija:Spiskovi astronomskih objekata
Rafael Correa

**Rafael Vicente Correa Delgado** (rođen 6. aprila 1963) je ekvadorski političar i ekonomista koji je bio 45. predsjednik Ekvadora od 2007. do 2017. Vođa političkog pokreta PAIS Alliance od njegovog osnivanja do 2017, Correa je demokratski socijalista, a njegova administracija se fokusirala na sprovođenje ljevičarskih politika. Na međunarodnom planu, obavljao je funkciju privremenog predsjednika UNASUR-a. Od 2017. živi sa porodicom u Belgiji.

## Biografija
Rođen u mestizo porodici niže srednje klase u Guayaquilu, studirao je ekonomiju na Univerzitetu Católica de Santiago de Guayaquil, Univerzitetu u Louvainu (UCLouvain) i Univerzitetu Illinois, gdje je i doktorirao. Vrativši se u Ekvador, 2005. postao je ministar ekonomije pod predsjednikom Alfredom Palaciom, uspješno lobirajući u Kongresu za povećanje potrošnje na zdravstvene i obrazovne projekte.

Correa je pobijedio na predsjedničkim izborima 2006. na platformi koja je kritikovala etablirane političke elite. Preuzevši dužnost u januaru 2007, nastojao je odmaknuti se od ekvadorskog neoliberalnog ekonomskog modela smanjenjem utjecaja Svjetske banke i Međunarodnog monetarnog fonda. Nadgledao je uvođenje novog ustava, a ponovo je izabran 2009. i ponovo na općim izborima 2013.

Correino predsjedništvo bilo je dio latinoameričke ružičaste plime, zaokreta prema ljevičarskim vladama u regiji, saveza s Venezuelom Huga Cháveza i uključivanja Ekvadora u Bolivarski savez za Ameriku u junu 2009. Koristeći vlastiti oblik socijalizma 21. stoljeća, Correina administracija povećala je državnu potrošnju, smanjujući siromaštvo, povećavajući minimalnu platu i povećavajući životni standard Ekvadora. Od 2006. do 2016, siromaštvo se smanjilo sa 36,7% na 22,5%, a godišnji rast BDP-a po glavi stanovnika iznosio je 1,5% (u poređenju sa 0,6% u prethodne dvije decenije). Istovremeno, ekonomska nejednakost, mjerena Ginijevim koeficijentom, smanjila se sa 0,55 na 0,47. Do kraja Correinog mandata, pad cijene nafte od 50% od 2014. doveo je do recesije ekvadorske ekonomije, što je rezultiralo smanjenjem državne potrošnje.

Dana 3. jula 2018, sudija u Ekvadoru naredio je nalog za hapšenje Corree nakon što se nije pojavio na sudu tokom suđenja u vezi s otmicom svog političkog protivnika Fernanda Balde. Correa, koji je u to vrijeme živio u Belgiji, negirao je optužbe u vezi s otmicom. U julu 2018. Interpol je odbacio nalog za hapšenje koji je izdao Ekvador i nazvao ga "očigledno političkim pitanjem". U aprilu 2020, Krivični sud Nacionalnog suda pravde proglasio je Correu krivim za tešku kaznu podmićivanja u slučaju Sobornos 2012-2016. U odsustvu je osuđen na 8 godina zatvora.

## Reference
## Vanjski linkovi
*

Kategorija:Rođeni 1963.
Kategorija:Živi ljudi
Kategorija:Biografije, Guayaquil
Kategorija:Ekvadorski političari
Kategorija:Ekvadorski predsjednici
NGC 752

**NGC 752** je otvoreno zvjezdano jato i nalazi se u sazviježđu Andromeda. Prvo otkriće je napravio Giovanni Battista Hodierna  1654. godine.

## Literatura 
*  
*  
*  
  
## Vanjski linkovi 
### NGC 752 
*  NGC 752 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Andromeda (sazviježđe)
Kategorija:NGC objekti
Kategorija:Otvorena zvjezdana jata
Kategorija:Astronomski objekti otkriveni 1654.
Pireneji-Jug

**Pirineji-Jug** () jedna je od 26 regija u Francuskoj. Sastoji se od osam departmana. Glavni grad regije je Toulouse.

## Veći gradovi 
* Toulouse
* Albi
* Cahors
* Montauban
* Tarbes
* Castres

## Vanjski linkovi 
* Zvanični sajt


Kategorija:Historijske regije Francuske
Nate Dogg

**Nathaniel Dwayne Hale** ili bolje poznatiji kao **Nate Dogg** je bio američki reper. Bio je član rep sastava 213 i u svojoj solo karijeri surađivao sa poznatim reperima kao što su: Tupakom, Snoop Doggom, Dr. Dre, The Game-om i drugim. Preminuo je 2011. godine u Long Beachu Kaliforniji sa noći 15. na 16. marta zbog komplikacije više moždanih udara.

## Biografija 
Nate Dogg je rođen u Clarksdale. Preselio se u Long Beach,Californiju kada je imao 14 godina kada su mu se i roditelji razveli. Počeo je pjevati kao djete u New Hope Baptist crkvi u Long Beachu i Life Line Baptist crkvi u Clarksdaleu gdje mu je otac bio sveštenik. Sa šesnaest godina je napustio srednju školu kako bi se pridružio američkoj mornarici, gdje je odslužio tri godine.

## Karijera 
### Početak karijere sa 213 
Godine 1990. Nate Dogg,Snoop Dogg i njihov prijatelj Warren G su osnovali rep trio pod nazivom *213*, po pozivnom broju za Long Beach. Izdali su svoj demo, koji je kasnije čuo Dr. Dre i bio zainteresovan za Nate Dogga.

### Solo karijera 
Nate Dogg se iskazao na Dr. Dre-ovom debitnom albumu *The Chronic*. Tu je razradio svoj stil repanja i bio prihvaćen od strane publike. Počeo je snimati u *Death Row Records* 1993. Godine 1994. je izado svoj prvi singl *Regulate* sa Warren G-om. Također je bio u raznim Tupakovim pjesmama. Onda je godine 1998. izdao svoj još jedan album. 

### Nate Dogg na TV-u 
Nate se pojavio u celebrity show-u *Najslabija karika* gdje je bio eliminisan na posljednja tri igrača.

## Diskografija 
* *G-Funk Classics, Vol. 1: Ghetto Preacher* (1997)
* *G-Funk Classics, Vol. 1 & 2* (1998)
* *The Prodigal Son* (2000)
* *Music and Me* (2001)
* *Essentials* (2002)
* *Nate Dogg* (2003)

## Filmografija 
* *The Transporter* "I Got Love" şarkısı. (2002)
* *Doggy Fizzle Televizzle* "The Braided Bunch" (2002-2003)
* *Head of State* (2003)
* *Need For Speed: Underground* "Keep it Comin" 
* ''The Boondocks (2008)

Kategorija:Rođeni 1969.
Kategorija:Umrli 2011.

Kategorija:Američki muzičari
Ovan (sazviježđe)

**Ovan** (lat. *Aries*, simbol 20px,) je jedno od 12 sazviježđa zodijaka, smješteno između Riba na zapadu i Bika na istoku. Simbol (Unicode ♈), predstavlja rog ovna. Sazviježđe ovan je jedno od 48 sazviježđa koje je opisao astronom Ptolemej još u 2. vijeku i jedno od 88 današnjih sazviježđa.
Srednje je veličine, odnosno 39. po veličini s površinom od 441 kvadratnih stepeni (1,1% nebeske sfere).

## Vizuelni izgled 
Ovo sazviježđe nije u potpunosti prihvaćeno kao sazviježđe sve do klasičnog vremena.
Drevni grčki astronomi ovo sazviježđe su predstavljali likom ovna u ležećem položaju s glavom okrenutom udesno. Prema Ptolomejevom Almagestu zvijezde α, β i γ predstavljaju glavu ovna i rogove.

## Zanimljivi objekti sazviježđa 
U sazviježđu Ovna nema mnogo sjajnih zvijezda. Jedine donekle sjajnije su α Ari (Hamal) i β Ari (Sharatan), a sjajnije od 4. magnitude su još i γ Ari (Mesarthim) te δ Ari (Botein). Teegardenova zvijezda, udaljena oko 12,6 s.g., jedna je od Suncu najbližih zvijezda.

## Najzanimljiviji objekti dubokog svemira 
Vrlo je malo nebeskih maglica u sazviježđu Ovna. Od objekata svijetlijih od m=12, tu je tek 8 galaksija: NGC 674 (katalogizirana i pod brojem NGC 697), NGC 680, NGC 691, NGC 772, NGC 821, NGC 877, NGC 972 i NGC 1156.

## Astrologija 
Od 2009. godine Sunce se pojavljuje u sazviježđu Ovna od 19. aprila do 13. maja. U tropskoj astrologiji, Sunce se smatra u znaku Ovna u periodu od 21. marta do 20. aprila.

## Planetarni sistemi 
Ovan sadrži nekoliko zvijezda sa vansolarnim planetama. HIP 14810 je zvijezda tipa G5 oko koje kruže tri džinovske planete (mese 10 puta veće od mase Zemlje). HD 12661, kao i zvijezda HIP 14810, je zvijezda G-tipa, nešto veća od Sunca, sa dva planeta u orbiti. Jedna planeta je 2,3 puta veća od mase Jupitera, a druga je 1,57 puta veća od mase Jupitera. HD 20367 je zvijezda tipa G0, otprilike jednaka veličini Sunca, sa jednom planetom koja kruži oko nje. Planeta je otkrivena 2002. godine, ima masu od 1,07 puta veću od Jupitera sa orbitom koju pređe za 500 dana. 2019. godine, naučnici koji su proveli CARMENES-ovu anketu na opservatoriji Calar Alto objavili su dokaze o dvije planete Zemljina dvojnika koji kruže oko zvijezde unutar njene habitalne zone.

## Imenjaci 
Tri američka  ratna broda su dobila ime po sazviježđu Ovna: USS Aries (1863), USS Aries (AK-51) i USS Aries (PHM-5).

## Reference 
## Vanjski linkovi 
*Star Tales – Aries
* The Deep Photographic Guide to the Constellations: Aries
* NightSkyInfo.com: Constellation Aries 

Kategorija:Sazviježđa
Kategorija:Ovan (sazviježđe)
Kategorija:Sazviježđa po Ptolomeju
Kategorija:Sjeverna sazviježđa
Zodijak

200px|desno|mini|**Zodijak (Ebenezer Sibly, 1806.)**
**Zodijak** (životinjski krug) je pojas sazviježđa na nebeskoj sferi koji se rasprostire 8° sjeverno i 8° južno od ekliptike, a po njemu se prividno kreću Sunce, Mjesec i većina planeta Sunčevog sistema. Pojas zodijaka se sastoji od 13 sazviježđa: 12 sazviježđa po kojima su nazvani horoskopski znakovi  i trinaesto sazviježđe Zmijonoša - Ophiuchus. Sunce provodi različito vrijeme u svakom od ovih 13 sazvježđa tokom kalendarske godine. U astrologiji su u upotrebi samo 12 sazvježđa zodijaka, bez sazvježđa Zmijonoše iako se i ovo sazvježđe spominje u Almagestu kao zodijačko sazvježđe. Zodijak i njegove znakove su poznavali još i stari egipćani oko 2400 godina p. n. e. a koristili su ih za određivanje kalendara a poslije i u svrhe izrade horoskopa i vračanja.

## Znakovi Zodijaka (horoskopski znakovi) 
200px|desno|mini|Krug Zodijaka
U astrologiji zodijački krug od 360° je podijeljen na 12 istih segmenata, svaki po 30°, počevši od proljetnog ekvinocija. Svaki segment je dobio ime po astronomskom sazviježđu, i s njima su se približno i podudarali u 12. vijeku p. n. e. kad su Babilonci uveli ovu podjelu zodijaka na sazviježđa. Uslijed precesije ekvinocija i tačnije definicije sazviježđa znakovi zodijaka i sazviježđa se ne podudaraju.

## Reference
## Vanjski linkovi 
* The 13 Constellations of the Zodiac  Univerzitet Madison u Wisconsinu 

Kategorija:Zodijački znakovi
Kategorija:Sazviježđa
Kategorija:Drevna astronomija
Kategorija:Astrologija
Kategorija:Nebeski koordinatni sistemi
Kategorija:Rođendani
Kategorija:Rane naučne kosmologije
Kategorija:Zapadnjačka astrologija
Spisak gradova u Azerbejdžanu

**Spisak gradova u Azerbejdžanu**:

Republika Azerbejdžan ima 41 grad.

## Reference
## Vanjski linkovi
Kategorija:Geografija Azerbejdžana
*
Azerbejdžan